**Օսման Բայդեմիր** (թուրքերեն՝ Osman Baydemir, հունվարի 1, 1971(1971-01-01), Դիարբեքիր, Թուրքիա), քրդական ծագմամբ թուրք քաղաքական գործիչ, փաստաբան և իրավապաշտպան։ 2004- 2014 թվականներին եղել է Դիարբեքիրի քաղաքապետ։ Մինչև 2014 թվականը եղել է «Խաղաղություն և ժողովրդավարություն» կուսակցության անդամ։ Ներկայումս անդամակցում է Ժողովուրդների դեմոկրատական կուսակցությանը։

Կենսագրություն
--------------

Օսման Բայդեմիրը ծնվել է 1971 թվականին Դիարբեքիրում։ Ավարտել է Դիջլեի համալսարանի իրավագիտության ֆակուլտետը։ 1995 թվականին ընտրվել է Թուրքիայի մարդու իրավունքների ասոցիացիայի Դիարբեքիրի ներկայացուցչության նախագահ։ 1995- 2002 թվականներին եղել է Մարդու իրավունքների ասոցիացիայի կառավարման խորհրդի անդամ և փոխնախագահ։ 1999 թվականի փետրվարին Բայդեմիրն առաջիններից մեկն էր, ով դատարանում պաշտպանեց Աբդուլլահ Օջալանին։ 2002 թվականին DEHAP կուսակցության ցուցակով մասնակցել է 2002 թվականի խորհրդարանական ընտրություններին, սակայն կուսկացությունը չի կարողացել հավաքել խորհրդարան մտնելու համար անհրաժեշտ 10 %-ը։ 2003 թվականին վեց ամիս ապրել է Միացյալ Նահանգներում՝ բարելավելով անգլերենի իմացությունը։ 2004 թվականին ընտրվել է Դիարբեքիրի քաղաքապետի պաշտոնում։

### Հետապնդում

Իր իրավապաշտպան և քաղաքական գործունեության համար, Օսման Բայդեմիրը բազմիցս ենթարկվել է հետապնդումների և ստացել սպառնալիքներ։ Համաձայն Amnesty International-ի 2004 թվականի փետրվարի 12-ի փոխանցման, Բայդեմիրին, ավելի քան 200 անգամ, դատարան են կանչել՝ իր իրավապաշտպան գործունեության համար։ 2006 թվականի հուլիսի 11-ին Radikal թերթը հրապարակել է հոդված, որի համաձայն նախորդ երկու տարիներին Օսման Բայդեմիրի նկատմամբ հարուցվել է 129 քրեական գործ։

Մի անգամ Բայդեմիրի նկատմամբ հարուցվել է գործ՝ ամանորյա բացիկ ուղարկելու համար, որի տեքստը գրված է եղել քրդերենով։ Նա մեղադրվել է օրենքի խախտման մեջ, համաձայն որի արգելվում էր օգտագործել այնպիսի տառեր, որոնք չկային թուրքերենի այբուբենի մեջ։ Բացիկի տեքստում օգտագործվել էր «W» տառը։

### Անձնական կյանք

2005 թվականի մայիսին Բայդեմիրը ամուսնացել է Ռեյհան Յալչընդաղի հետ։ 2006 թվականի ապրիլի 23-ին նրանք ունեցել են որդի, որին անվանել են Միրզանյար։

Ծանոթագրություններ
------------------

1. ↑  Akyol, Cahit; Kurt, Nurettin (1999 թ․ փետրվարի 24). "Yuhalandılar". *Hürriyet* (in Turkish). Արխիվացված է the original 2016 թ․ մարտի 3-ին. Retrieved 2008 թ․ օգոստոսի 20. `{{cite news}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
2. ↑  "Baydemir'e iki yılda 129 soruşturma". *DHA* (in Turkish). Radikal. 2006 թ․ նոյեմբերի 7. Retrieved 2008 թ․ օգոստոսի 20.`{{cite news}}`: CS1 սպաս․ չճանաչված լեզու (link)
3. ↑  "Daily human rights report". Human Rights Foundation of Turkey. 2008 թ․ օգոստոսի 20. Արխիվացված է the original 2008 թ․ օգոստոսի 14-ին. Retrieved 2008 թ․ օգոստոսի 20. `{{cite web}}`: Unknown parameter `|deadurl=` ignored (`|url-status=` suggested) (help)
4. ↑  "Osman Baydemir got married (Turkish)". newspaper Zaman. 2005 թ․ օգոստոսի 6. Արխիվացված է the original 2012 թ․ մարտի 14-ին. Retrieved 2011 թ․ մայիսի 7. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Ի՞նչ են ուզում քրդերը (Դեկտեմբեր, 2004) ստորագրված նաև Օսման Բայդեմիրի կողմից։

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |